D amsawal aniri i yugten deg wammud di lǧerra-k ay awal, ṣṣenf-agi n umsawal yuɣald deg xemsa n tullisin (Nnaqus, Tadyant n Meqqran, Nnif aderɣal, Amur-nneɣ, Iles agugam) maca ɣas akken amsawal ulac-it di teḥkayt, ttilin-d iḥulfan-is, d iwenniten i d-nettaf yak di tullisin-a. Amsawal agensay yella di kraḍ n tullisin (Teǧǧa-k tikli ay aḍar, At yir Meksa, Yir tikli) ; ma yella d amsawal awadem yella kan di snat n tullisin « Di lǧerra-k ay awal, Tirza n At laxert », acku d Tirga-ines i d-yeḥka. Ma dayen yerzan aḥeṣṣen, aḥeṣṣen ilem, yuɣal-d akk di tullisin n wammud-agi, ula d aḥeṣṣen agensay yella deg tullisin n wammud-a maca mačči am uḥeṣṣen ilem, imi amsawal yeẓra kan ayen ẓran yiwudam n tullist-nni, ṣṣenf aneggaru d aḥeṣṣen aniri, ur yelli ara s waṭas yusa-d kan tikkelt neɣ snat deg wammud-agi.